27.08.2019.

**Daugavpils 12.vidusskolas ēkas Jelgavas ielā 30A būvdarbus plānots pabeigt septembrī**

|  |  |
| --- | --- |
|  |  |
|  |  |

Daugavpils 12. vidusskolas sākumskolas ēkā Jelgavas ielā 30A aktīvi norisinās energoefektivitātes uzlabošanas remontdarbi. Būvdarbu veicējs SIA „BORG” darbus ir izpildījis 97.3% apmērā no kopējiem būvdarbiem, kas ir saskaņā ar būvdarbu grafiku. Uzsākta izpilddokumentācijas sagatavošana objekta nodošanai ekspluatācijā.

Uz doto brīdi paveikts:

* Nomainīti logi,
* Uzklāts jauns jumta segums un siltumizolācija,
* Iekšējās starpsienas izbūvētas ar keramzītbetona blokiem,
* Ēkas piemērošanai cilvēkiem ar īpašām vajadzībām, izbūvēta lifta šahta,
* Veikta aiļu pārsedžu montāža,
* Ēkas fasādes siltināšana;
* Jaunas ventilācijas ar rekuperācijas sistēmu uzstādīšana.

Turpinās sekojošie darbi:

* Iekšējie un ārējie apdares darbi;
* Teritorijas labiekārtošanas darbi.

Darbi notiek projekta Nr. 4.2.2.0/17/I/058 „Energoefektivitātes paaugstināšana Daugavpils pilsētas vispārējās izglītības iestādē Jelgavas ielā 30A, Daugavpilī” ietvaros.

***Projekta mērķis*** *ir**veicināt Daugavpils pilsētas vispārējās izglītības iestādes ēkas Jelgavas ielā 30A, Daugavpilī energoefektivitātes paaugstināšanu, samazinot primārās enerģijas patēriņu.*

*Projekta realizācijas termiņš ir 30 mēneši no vienošanās parakstīšanas dienas.*

***Projekta kopējās izmaksas ir******EUR 1 054 570.87,****no tām kopējās attiecināmās izmaksas ir EUR 284 358.49, t.sk.* ***Eiropas reģionālā attīstības fonda finansējums EUR 241 704.72.***

Sagatavoja: Attīstības departamenta Projektu nodaļa

**